Թեմակալ առաջնորդն բարձր գնահատելով օրւայ ելոյթը եւ հնչած արտայայտութիւնները յայտնեց. «Մեր բոլորի աղօթքներն փափագների եւ իղձերի հետ միախառնւեցին եւ բարձրացան առ Աստւած եւ այդ աղօթքներին որպէս պատասխան Աստւածային օրհնաբեր լոյս ծագեց երկնքից եւ այդ լոյսի կենտրոնի պրիսմակը զետեղւեց Շահինշահրի այս կենտրոնում, ուր տարիներ առաջ հիմնօրհնէքը կատարւեց եւ ահա այս երեկոյ հայկական այս շքեղ, փառապանծ ապարանքի բացումը կատարեցինք: Եւ այս ապարանքին մուտք գործող իւրաքանչիւր հայորդի իրաւունք ունի իրեն զգալու դրա թագաւորը եւ իշխանը: